A második esély fordulót március 7-én rendezte meg az SVT nyolc előadó részvételével Helsingborgban, a Helsingborg Arénában. A telefonos szavazás alapján az egyes párbajok első helyezettjei, összesen tehát négyen jutottak tovább a döntőbe. Meghívott előadóként lépett fel a 2012-es Eurovíziós Dalfesztivál győztese, Loreen, aki a "Paper Light (Higher)" című dalát adta elő a Kazaky formációval. Emellett Behrang Miri feat. Victor Crone produkciójában részt vett Malena Ernman, aki 2009-ben képviselte Svédországot a nemzetközi versenyen.